Un devezh avat, ez eas war ziskar braventez ar sklêrijenn a hinone an draonienn, bep un tammig, loariad goude loariad. Digreskiñ a reas red ar stêr-veur. A-boan ma chome un nebeud pesked ha grilhed-dour. Ne oa ket ken frouezhus al loened, ha dister e teuas an eostadoù er parkeier. Nebeutoch-nebeutañ a vugale a veze ganet. Kreskiñ a rae an deñvalijenn, betek mont da aloubiñ ene an dud.